Rendhagyó irodalomóra a Költészet Napja alkalmából

Nagykanizsa Megyei Jogú Város Önkormányzata a hagyományokhoz hűen a Költészet napja alkalmából az idén is közös ünneplésre hívta a város diákjait 2018. április 12-én. A Medgyaszay Házban kétszázötven 7-8. osztályos diák rendhagyó irodalomórán vehetett részt. A Kávészünet Zenekar fantasztikus hangulatú koncertjén a magyar költészet jeles alkotóinak megzenésített versei hangzottak el, miközben lendületes, modern zenéjük hidat épített a mai fiatalság és az irodalom között.